Ferner Jacobsen

Ferner Jacobsen AS er en familieeid bedrift for eksklusive klær  med tre butikker, én i Oslo på Karl Johans gate, én i Fredrikstad og én på Fornebu.

Historie
Ferner Jacobsen AS ble etablert i 1926 av Ferner Jacobsen (født 20. juni 1885, død 7. juli 1964), som åpnet butikk i Hollendergården i Stortingsgata 14 i Oslo. Jacobsen hadde siden 1916 drevet City Magasin i Kirkegata 30, senere Rosenkrantz' gate 20, men solgte denne butikken i 1932.

Da Jacobsen døde i 1964, ble driften overtatt av sønnene Johan Martin Ferner (født 22. juli 1927, død 24. januar 2015) og Finn Ferner (født 10. mars 1920, død 11. mars 2001). I dag er Johan Martin Ferners sønn Carl-Christian Ferner største eier, mens Øyvind Hjelkrem-Haug er daglig leder. 

Bedriften hadde 55 ansatte i 2012.

Referanser

Eksterne lenker
 

Norske detaljistselskaper
Klesbutikker
Etableringer i 1926